
	1.
	Noteikumu (grozījumu) projekts
 Grozījumi Ministru kabineta 2013. gada 23. aprīļa noteikumos Nr. 225 "Izglītības kvalitātes valsts dienesta nolikums"
	Iebildums (LDDK - 24.07.2026.)
Latvijas Darba devēju konfederācija uztur iebildumu, ka valsts pārvaldes iestādēs tiek plānotas funkcijas, kurām nav nodrošināts fiskāls segums. Aicinām precizēt finansēšanas avotu funkcijas īstenošanai. Ja šāds finansējums ir rasts, pārdalot finansējumu no citām funkcijām, lūdzam precizēt no kurām. 
Aicinām vērtēt, vai paredzētā funkcijas īstenošanas kārtība nerada formālu un administratīvu slogu un ir efektīva sākotnējo likumdevēja paredzēto mērķu sasniegšanai. 
Piedāvātā redakcija
-
	Ņemts vērā
Sadarbībā ar Finanšu ministriju ir precizēta noteikumu projekta anotācijas 3.sadaļa. Funkciju izpildei nepieciešamības gadījumā sadarbībā ar Izglītības ministriju var tikt vērtēta finanšu pārdale ministrijas esošo līdzekļu ietvaros.
	Noteikumu (grozījumu) projekts
-

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 23.07.2026.)
Atkārtoti lūdzam pārskatīt un precizēt sadaļā “Cita informācija” iekļauto informāciju, jo, lai gan sākotnēji tiek sniegta informācija, ka projektam nav ietekmes uz valsts budžeta izdevumiem, tomēr tālākā tekstā tiek norādīts uz iespējamo papildu finansējuma nepieciešamību, piemēram, neformālās izglītības programmu īstenotāju darbības izvērtēšanai no 2030.gada.
Vēršam uzmanību, ka pēc š.g. 30. jūnijā Finanšu ministrijas sagatavotajā informatīvajā ziņojumā "Indikatīvas makroekonomisko rādītāju, ieņēmumu un vispārējās valdības budžeta bilances prognozes 2027., 2028., 2029. un 2030. gadā" ietvertajām aktuālajām prognozēm fiskālā telpa 2027. gadā ir -28,0 milj. euro, 2028. gadā ir -279,1 milj. euro, 2029. gadā ir -237,8 milj. euro un 2030. gadā ir -936,2 milj. euro. Tas nozīmē, ka papildu finansējums turpmākajiem gadiem bez kompensējošiem pasākumiem, kas, lai nodrošinātu atbilstību fiskālajiem nosacījumiem, primāri sedz negatīvo fiskālo telpu, nebūs pieejams.
Tāpat ņemot vērā ģeopolitisko situāciju pasaulē, nav arī pamata sagaidīt, ka fiskālās telpas apmērs tuvāko valsts budžeta likumprojektu sagatavošanai ievērojami uzlabosies. Līdz ar to papildu nepieciešamais finansējums nozaru ietvaros īstenojamiem pasākumiem prioritāri ir nodrošināms ministriju un to pārraudzībā esošo tiešās pārvaldes iestāžu esošo līdzekļu ietvaros, pārskatot nozares prioritātes. Ņemot vērā minēto, anotācijas 3.sadaļā minētā informācija par potenciāli nepieciešamo papildus valsts budžeta finansējumu ir svītrojama.
 
Piedāvātā redakcija
-
	Ņemts vērā
Precizēta noteikumu projekta anotācijas 3.sadaļa.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	Izsludināšana: 17.03.2026. 09:48

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 24.03.2026.)
Lūdzam pārskatīt un precizēt sadaļā “Cita informācija” iekļauto informāciju, jo, lai gan sākotnēji tiek sniegta informācija, ka projektam nav ietekmes uz valsts budžeta izdevumiem, tomēr tālākā tekstā tiek norādīts uz papildu finansējuma nepieciešamību:
1. Attiecībā uz noteikumu projektā iekļauto papildu funkciju nodrošināt Mākslīgā intelekta akta tirgus uzraudzību izglītībā atbilstoši Nacionālajā tirgus uzraudzības stratēģijā noteiktajām procedūrām anotācijā norādīts: “… attiecībā uz MI pagaidām nav plānotas amata vietu skaita izmaiņas. … Tomēr nākotnē nepieciešams papildu finansējums, lai nodrošinātu augsta profesionālā līmeņa un kvalificēta juridiskās jomas speciālista piesaisti, kurš spētu pārraudzīt MI normatīvo bāzi izglītības jautājumos un sagatavotu šādas pārraudzības metodiku…”.

Minētā informācija liecina par papildu finansējuma nepieciešamību, bet nav sniegta informācija ne par nepieciešamā finansējuma apmēru, ne finansējuma avotu, no kura tas tiks nodrošināts. Norādām, ka Ministru kabineta 25.02.2025. sēdes protokola Nr.8 49.§ 13.punkts paredz - Ministrijas un pārējās iestādes informatīvajā ziņojumā plānotos pasākumus 2025. gadā īsteno esošo valsts budžeta līdzekļu ietvaros. Ja pasākumu īstenošanai turpmākajos gados rodas nepieciešamība pēc papildu valsts budžeta finansējuma, jautājums par tā piešķiršanu ir izskatāms Ministru kabinetā likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā kopā ar visu ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas. Ja turpmāko gadu likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā papildu valsts budžeta finansējums ziņojumā paredzēto pasākumu īstenošanai netiek piešķirts vai tiek piešķirts daļēji, attiecīgajām ministrijām un iestādēm nodrošināt, ka ziņojumā noteiktie pasākumi tiek īstenoti ministrijām un iestādēm pieejamo budžeta līdzekļu ietvaros, un sagatavot priekšlikumus finansējuma pārdalei starp programmām un apakšprogrammām. Līdz ar to anotācija ir papildināma ar informāciju par finansējuma apmēru un avotu, no kura tas tiks nodrošināts.

2. Attiecībā uz noteikumu projektā iekļauto papildu funkciju nodrošināt neformālās izglītības programmu īstenotāju darbības kvalitātes izvērtēšanu anotācijā norādīts: “… Neformālās izglītības uzraudzība šobrīd tiek nodrošināta pamatā Eiropas Sociālā fonda Plus projekta “Atbalsts pieaugušo individuālajās vajadzībās balstītai pieaugušo izglītībai” finansējuma ietvaros, kā arī UD resursu ietvaros. … Līdz ar to pēc šī projekta noslēguma 2029.gada nogalē kvalitātes dienestam no 2030.gada būs nepieciešams papildu finansējums trīs jaunām amata vietām, pretējā gadījumā šīs funkcijas nodrošināšanai nebūs pietiekamas kapacitātes.”

Minētā informācija nepārprotami liecina par papildu finansējuma nepieciešamību, bet nav sniegta informācija ne par nepieciešamā finansējuma apmēru, ne finansējuma avotu, no kura tas tiks nodrošināts. Norādām, ka apstiprinot 2024.gada 7.maija Ministru kabineta noteikumus Nr.283 “Eiropas Savienības kohēzijas politikas programmas 2021.–2027. gadam 4.2.4. specifiskā atbalsta mērķa "Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.2. pasākuma "Atbalsts pieaugušo individuālajās vajadzībās balstītai pieaugušo izglītībai" īstenošanas noteikumi”, ne noteikumos, ne anotācijā un arī ne Ministru kabineta sēdes protokollēmumā netika atbalstīta papildu amata vietu veidošana pasākumu īstenošanai pēc projekta noslēguma. Līdz ar to šī informācija no anotācijas ir svītrojama un funkcija nodrošināma Izglītības kvalitātes valsts dienesta esošo līdzekļu ietvaros.
Piedāvātā redakcija
-
	Ņemts vērā
Precizēta noteikumu projekta anotācijas 3.sadaļa.
Vienlaikus noteikumu projekts un anotācija papildināta, ņemot vērā 18.06.2026. pieņemto Sporta likumu, kas paredz jaunu funkciju Izglītības kvalitātes valsts dienestam.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	4.
	Noteikumu konsolidētā versija
3.11. izvērtēt neformālās izglītības programmas īstenotāja darbības kvalitāti;
	Iebildums (LDDK - 31.03.2026.)
Latvijas Darba devēju konfederācija uztur iebildumu, ka tiek veidotas / deleģētas funkcijas valsts pārvaldes iestādēm, kuru īstenošanas kārtība nav apstiprināta vai diskutēta nozarē. Attiecīgi pēc funkcijas satura precizēšanas iespējas izvērtēt atbilstošāko risinājumu, tvērumu un arī noteikt finanšu un administratīvā sloga apjomu, ko veidos jaunās funkcijas īstenošana. 
Lūdzam skaidri norādīt finansēšanas avotu funkcijas īstenošanai pēc projektu ieviešanas termiņa. 
 
Piedāvātā redakcija
-
	Ņemts vērā
Precizēta noteikumu projekta anotācijas 3.sadaļa (atbilstoši Finanšu ministrijas iebildumam). Vienlaikus noteikumu projekts un anotācija papildināta, ņemot vērā 18.06.2026. pieņemto Sporta likumu, kas paredz jaunu funkciju Izglītības kvalitātes valsts dienestam.
Noteikumu projektā ietvertās Izglītības kvalitātes valsts dienesta funkcijas izriet no jau pieņemtiem normatīvajiem aktiem (grozījumiem Izglītības likumā, Profesionālās izglītības likumā, kā arī saistībā ar jauna Sporta likuma pieņemšanu). Līdz ar to tie ir izvērtēti Saeimā minēto normatīvo aktu pieņemšanas procesā.
	Noteikumu konsolidētā versija
3.11. izvērtēt neformālās izglītības programmas īstenotāja darbības kvalitāti;

	5.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 30.03.2026.)
Anotācijā norādīts, ka Mākslīgā intelekta akta prasību izpildei tirgus uzraudzības iestāde ir valsts iestāde, kas veic darbības un pasākumus, ievērojot Eiropas Parlamenta un Padomes 2019.gada 20.jūnija Regulu (ES) 2019/1020 par tirgus uzraudzību un produktu atbilstību un ar ko groza Direktīvu 2004/42/EK un Regulas (EK) Nr. 765/2008 un (ES) Nr. 305/2011 (turpmāk – Regula Nr.2019/1020). Ņemot vērā norādīto, aicinām izvērtēt un, ja minētās regulas prasības tiek ieviestas ar noteikumu projektu vai ar noteikumu projektu var tikt ietekmēta šīs regulas izpilde - papildināt anotācijas 5. sadaļu, skaidrojot Regulas Nr. 2019/1020 ieviešanu (jo īpaši 5.4. sadaļas 1. tabulā) vai atbilstību šai regulai (ailītē "Cita informācija").
Piedāvātā redakcija
-
	Ņemts vērā
Precizēta  noteikumu projekta anotācijas 5.sadaļa.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	6.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 30.03.2026.)
Aicinām anotācijas 5. sadaļā atsauces uz Eiropas Savienības tiesību aktiem noformēt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi” 170.-172. punktam, atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē.
Piedāvātā redakcija
-
	Ņemts vērā
Precizēta noteikumu projekta anotācijas 5. sadaļa.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	7.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 30.03.2026.)
Aicinām precizēt anotācijas 5.4. sadaļas 1. tabulu attiecībā uz noteikuma projekta normām, ar kurām pārņem Eiropas Parlamenta un Padomes 2024. gada 13. jūnija Regulas Nr.2024/1689, ar ko nosaka saskaņotas normas mākslīgā intelekta jomā un groza Regulas (EK) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 un (ES) 2019/2144 un Direktīvas 2014/90/ES, (ES) 2016/797 un (ES) 2020/1828 (Mākslīgā intelekta akts) prasības, piemēram, papildinot tabulas B aili ar atsauci uz noteikumu projekta 3.12. apakšpunktu.  
Piedāvātā redakcija
-
	Ņemts vērā
Precizēta noteikumu projekta anotācijas 5. sadaļa.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem



